b'\n_START_ARTICLE_\nMercedes-Benz SLK-sarja (R170)\n_START_SECTION_\nYleist\xc3\xa4\n_START_PARAGRAPH_\nEnsimm\xc3\xa4isen\xc3\xa4 t\xc3\xa4yten\xc3\xa4 valmistusvuonna autoa valmistettiin yli 48\xc2\xa0000 kappaletta \xe2\x80\x93 noin puolet alun perin suunniteltua enemm\xc3\xa4n. Autoja valmistettiin sek\xc3\xa4 Saksassa ett\xc3\xa4 Etel\xc3\xa4-Afrikassa. Ensimm\xc3\xa4isen sukupolven viimeinen auto valmistettiin huhtikuussa 2004 ja myytyj\xc3\xa4 autoja laskettiin yhteens\xc3\xa4 yli 311\xc2\xa0000 kappaletta._NEWLINE_Maaliskuussa 2000 esiteltiin facelift-malli. Vakiovarusteiksi tulivat muun muassa ajonvakautusj\xc3\xa4rjestelm\xc3\xa4, kuusivaihteinen manuaalivaihteisto, sivuturvatyynyt sek\xc3\xa4 ilmastointi. Ulkon\xc3\xa4k\xc3\xb6muutoksina auton sivuvilkut siirrettiin Mercedeksen muiden mallien esimerkin tavoin ovipeileihin ja puskuriin lis\xc3\xa4ttiin sumuvalot. My\xc3\xb6s tavaratilan avaukahvan avausnappi vaihtui avauskahvaksi. Samalla esiteltiin 200 Kompressor ja 320 -moottorit. Lis\xc3\xa4ksi 230K-moottori sai nelj\xc3\xa4 lis\xc3\xa4hevosvoimaa._NEWLINE_Kev\xc3\xa4\xc3\xa4ll\xc3\xa4 2001 esiteltiin suorituskykyinen SLK 32 AMG-malli._NEWLINE_Ennen valmistuksen lopettamista, esiteltiin viel\xc3\xa4 kev\xc3\xa4\xc3\xa4ll\xc3\xa4 2003 Final Edition -erikoismalli, jossa oli muun muassa 16-tuumaiset alumiinivanteet, nappanahkasisustus ja krominen j\xc3\xa4\xc3\xa4hdytt\xc3\xa4j\xc3\xa4ns\xc3\xa4leikk\xc3\xb6._NEWLINE_Vuoden 2002 Euro NCAP -kolaritestist\xc3\xa4 R170 sai tulokseksi nelj\xc3\xa4 t\xc3\xa4hte\xc3\xa4 viidest\xc3\xa4.'